Til Årsmøtet i Vallerud Vel

**Revisjonsberetning for 2017**

Undertegnede har som valgt revisor for Vallerud Vel gjennomgått regnskapet for 2017.

**Underlag.**

Det framlagte materialet er:

Oppstilling over inntekter – fast utleie og helgeutleie

Oversikt over kostnader med bilag

Bankutskrifter for drifts- og plasseringskonto i DNB.

Bilagene er gjennomgått for å kontrollere at alt er tilstede mot bankposteringer.

Månedlige kontoutdrag er gjennomgått for å kontrollere at posteringene er relatert til

vellets drift. Revisor har fått supplerende opplysninger av regnskapsfører i noen tilfelle.

Regnskapet består av en del kontantkvitteringer som det virker rimelig å ha med driften å gjøre.

**Driftsregnskapet.**

Fast utleie til barnehagen Takt og Tone gir inntekt på kr. 141.500 mot kr.142.842 i 2016.

Variabel utleie i helgene for året ga kr. 135.500 mot kr.158 000 i 2016.

Driftsregnskapet viser et **overskudd på kr. 42.748** mot ett overskudd på kr. 44.464 i 2016.

Det er ved en feiltakelse ført noen utgiftsposter på plasseringskonto i stedet for på driftskonto.

**Balanse.**

Balansens debetside består av bokført verdi av velhuset, innskudd i bank og en ubetalt leie.

Vi har ingen gjeld og egenkapital er kr. 800.000,- for eiendommen (uforandret), kr. 205.658 i DnB og en ubetalt leie fra Takt&Tone på kr.7.560; i alt en egenkapital på **kr. 1.013.218** mot kr.962 910 i 2016. Vallerud Vel har en stabil likviditet.

**Anbefalinger fra revisor:**

Etter gjennomgang av driften, føring av regnskapet og helgeutleie anbefaler revisor følgende tiltak for forenkling og sikring av driften:

1. Vedlikeholdskonto krediteres kr. 27.871,- fra driftskonto slik at saldo blir kr. 50.000,-.

2. Bruk av vedlikeholdskonto vedtas av styret og skal være for større og planlagte tiltak.

3. Av årets overskudd overføres kr.50.000,- til vedlikeholdskonto.

4. Utleiekontrakter vedlegges regnskapet enkeltvis som bilag påført sluttbeløp (etter evt. retur depositum eller redusert leie).

5. Styret bes drøfte endring i kvelds- og helgeutleie:

Ved leieavtale inngått mindre enn 30 dager før leiedato skal hele beløpet betales senest innen 5 dager. Refusjon ved avlysing – frist og beløp?

Hele leiebeløpet for helg og kveld skal innbetales senest 5 dager etter inngått avtale.

Refusjon ved avlysing – frist og beløp?

Full innbetaling sikrer mindre purringer og enklere regnskap.

Gir dette mindre utleie?

6. Regnskapet kan heretter føres månedlig etterskuddsvis og baseres på eksporterte månedlige kontoutskrifter (se vedl. prinsipp).

Nå føres det eget regnskap i et privat manuelt regneark som er meget tidkrevende for kasserer

og kan føre til avvik.

**Konklusjon.**

Ut fra styrets årsberetning med det framlagte regnskapet synes driften god og regnskapet riktig.

Årets resultat og balanse viser etter mitt syn, basert på framlagt materiale, en riktig oversikt over vellets økonomiske situasjon.

Regnskapet kan etter min mening godkjennes av årsmøtet slik det er framlagt.

Lørenskog 2. april 2018

John Langrind

Valgt revisor.